OzLabs/hebrew-wiki-articles huggingface dataset:
גונאר נורדאהל

גוּנָאר נוּרדָאהל (19 באוקטובר 1921 – 15 בספטמבר 1995) היה כדורגלן שוודי, שהתפרסם בעיקר הודות לתקופה בה שיחק במדי מילאן בשנים 1949–1956.

== קריירה ==
נורדאהל התחיל את הקריירה שלו בקבוצת העיר דיירפורש שבשוודיה, בטרם עבר לנורשפין. בנורשפין הוא זכה ב-4 אליפויות לאומיות, והבקיע 7 שערים במשחק אחד במדיה.

נורדאהל נקרא לראשונה לשחק במדי נבחרת שוודיה בכדורגל בשנת 1945. ב-1948, הוא סייע לשוודיה לזכות במדליית הזהב בטורניר האולימפי, וגם זכה בתואר "מלך השערים" של אותו הטורניר.

במהלך התקופה בה שיחק במועדונים בשוודיה, כבש נורדאהל 149 שערים ב-172 משחקים. הוא הועבר למילאן ב-22 בינואר 1949. מאוחר יותר, הצטרפו אליו באיטליה שני חבריו לחוד-ההתקפה של הנבחרת, גונאר גרן ונילס לידהולם וכך נוצרה שלישיית גרה-נו-לי במילאן.

העברתו של נורדאהל למילאן אילצה אותו לפרוש מהנבחרת הלאומית, עקב החוקים של התקופה, שמנעו משחקנים מקצוענים לשחק במדי נבחרת שוודיה. במהלך 30 המשחקים שהספיק עד אז לשחק עבור נבחרת שוודיה, הוא כבש 44 שערים, שהם בערך ממוצע של 1.5 שערים למשחק, נתון נדיר לתקופה ההיא ואף להיום. בשמונה העונות בהן שיחק במדי מילאן, הוא היה מלך השערים של סרייה א' חמש פעמים. אחרי שעזב את מילאן, עבר נורדאהל לשחק עבור רומא למשך שתי עונות.

נורדאהל עדיין מחזיק בתואר מלך השערים של כל הזמנים במילאן, עם 210 כיבושים בליגה. הוא עדיין ממוקם במקום השני בטבלת מלך השערים בכל הזמנים של סרייה א', עם 225 כיבושים ב-291 משחקים. רק סילביו פיולה כבש יותר שערים ממנו, עובדה שהופכת את נורדאהל לכובש הלא-איטלקי המוביל בכל הזמנים באיטליה.

נורדאהל החזיק בשיא הכיבושים לעונה אחת בסרייה א', עם 35 שערים בעונת 1949/1950, במשך 66 שנים, עד שגונסאלו היגוואין שבר את שיאו.

== חיים אישיים ==
תומאס נורדאהל, בנו של גונאר, היה חבר בסגל של נבחרת שוודיה במהלך מונדיאל 1970.

נורדאהל נפטר בגיל 73 באלגרו שבאיטליה.

==תארים==
* אליפות סרייה א': פעמיים
* אליפות אלסוונסקאן (שוודיה): 4 פעמים
* הגביע השוודי: פעם אחת
* קופה לטינה: פעמיים
* אולימפיאדה (מדליית זהב): פעם אחת
* מלך השערים בטורניר האולימפי: פעם אחת
* מלך השערים באיטליה: 5 פעמים
* מלך השערים בשוודיה: 4 פעמים

==קישורים חיצוניים==

קטגוריה:כדורגלנים שוודים
קטגוריה:חלוצי כדורגל שוודים
קטגוריה:כדורגלני נורשפין
קטגוריה:כדורגלני מילאן
קטגוריה:כדורגלני רומא
קטגוריה:כדורגלני נבחרת שוודיה
קטגוריה:מאמני כדורגל שוודים
קטגוריה:מאמני נורשפין
קטגוריה:שוודים שנולדו ב-1921
קטגוריה:שוודים שנפטרו ב-1995
גונאר גרן

גונאר גרן (בשוודית: Gunnar Gren; 31 באוקטובר 1920 – 10 בנובמבר 1991) היה כדורגלן שוודי מפורסם, וחלק משלישיית גרה-נו-לי.

גרן נחשב לאחד מן הכדורגלנים הגדולים בתולדות הכדורגל השוודי. הוא זכה במספר פרסים במהלך הקריירה שלו, בהם אליפות שוודיה עם גטבורג. הוא זכה בגולדבולן (Guldbollen), תואר שחקן השנה בשוודיה, ב-1946. ב-1949, הוא הצטרף למילאן האיטלקית והפך להיות הצלע 'גרה' שבגרה-נו-לי, יחד עם עמיתיו מנבחרת שוודיה, גונאר נורדאהל ('נו') ונילס לידהולם ('לי'), ולתקופה קצרה אף אימן את הקבוצה.

גרן ערך את הופעת הבכורה שלו במדי נבחרת שוודיה ב-29 באוגוסט 1940, בניצחון הנבחרת על פינלנד בתוצאה 2–3. משחקו האחרון עבור הנבחרת היה ב-26 באוקטובר 1958, מול נבחרת דנמרק, שהסתיים בתוצאה 4-4. גרן היה אז בגיל בלתי שגרתי עבור כדורגלן, 37 שנים ו-360 ימים. הוא היה חבר בסגל הנבחרת שזכתה במקום השני במונדיאל 1958. בסך הכל, גרן הופיע 57 פעמים במסגרת הנבחרת הלאומית, וכבש 32 שערים.

אחרי שפרש כשחקן, גרן הפך למאמנן של אי-קו אודוולד, גאיס וקבוצות נוספות, ובשנת 1961 אימן את יובנטוס.

גרן נפטר עשרה ימים לאחר יום הולדתו ה-71, ונקבר בבית הקברות וסטרה שירקוגורדן (Västra Kyrkogården - בית הקברות המערבי) בגטבורג, מחוז יטאלנד המערבית, שוודיה.

==קישורים חיצוניים==

* 

קטגוריה:כדורגלנים שוודים
קטגוריה:חלוצי כדורגל שוודים
קטגוריה:גטבורג: כדורגלנים
קטגוריה:כדורגלני גטבורג
קטגוריה:כדורגלני מילאן
קטגוריה:כדורגלני פיורנטינה
קטגוריה:כדורגלני גנואה
קטגוריה:כדורגלני נבחרת שוודיה
קטגוריה:כדורגלני מונדיאל 1958
קטגוריה:ספורטאים שוודים באיטליה
קטגוריה:מאמני כדורגל שוודים
קטגוריה:מאמני מילאן
קטגוריה:מאמני יובנטוס
קטגוריה:מאמני גטבורג
קטגוריה:ילידי 1920
קטגוריה:שוודים שנפטרו ב-1991
עין אל-סהלה

עין אל-סהלה (בערבית: عين السهلة ) הוא כפר ערבי אשר נמצא באזור נחל עירון. הכפר שייך החל משנת 1996 למועצה המקומית בסמ"ה.

בכפר בית ספר יסודי ועל יסודי, 3 קופות חולים, נקודת דואר, שני מסגדים, שני גני חובה. תחנה לבריאות המשפחה שפעלה בכפר פעמיים בשבוע נסגרה בסוף 2015, במסגרת צמצום מספר התחנות. 

==אוכלוסייה==
בכפר כ-2000 תושבים. תושבי הכפר הם ערבים-מוסלמים. הכפר קרוי על שם מעיין אשר היה שייך לשבט אל-סהלה שמוצאו מעזה. באמצע המאה ה-19 הצליח שבט הכבהא להשתלט על אדמות הכפר ולהתיישב בו ובכך הפך להיות השבט היחידי אשר נמצא בכפר. גרות בכפר שתי משפחות, כבהא ובדראן, שהן בעצם משפחה אחת. במהלך מאה ה-19 ותחילת המאה ה-20 נחשב הכפר לכפר בת של ברטעה. לאחר הקמת מדינת ישראל התחזק מעמדו העצמאי כיישוב נפרד.

==שמורת הר אמיר==
ליד הכפר נמצאת שמורת הר אמיר אשר ידועה בעצי האלון המצוי שהם שרידים ליער קדום אשר היה באזור נחל עירון. היער נעלם ברובו בגלל שתי סיבות מרכזיות:

*כריתת העצים כדי להרחיב את האדמות החקלאיות בעקבות הצמיחה הדמוגרפית באזור נחל עירון במאה ה-20.
*כריתת העצים במטרה לייצר פחם שהיה תעשייה דומיננטית באזור עד אמצע שנות ה-60 של המאה ה-20.

==הערות שוליים==

קטגוריה:יישובים ערביים בישראל
קטגוריה:יישובים במחוז חיפה
קטגוריה:המשולש
קטגוריה:בסמ"ה
קטגוריה:רכס אמיר: יישובים
שלישיית גרה-נו-לי

גונאר גרן, גונאר נורדאהל ונילס לידהולם במדי מילאן
שלישיית גרה-נו-לי היא קיצור שמם של שלושה כדורגלנים שוודים: גונאר גרן (גרה), גונאר נורדאהל (נו) ונילס לידהולם (לי). שחקנים אלו היו שלישיית חלוצים שבלטו בכדורגל האיטלקי בתקופה בה שיחקו יחדיו במדי מילאן בשנות ה-50 של המאה ה-20. 

השלושה הובילו את נבחרת שוודיה לזכות במדליית הזהב באולימפיאדת לונדון ב-1948. הישגם הגדול ביותר במועדונם האיטלקי היה הזכייה באליפות הסרייה א' בשנת 1951. כמו כן, לידהולם ונורדהאל זכו בתואר שוב ב-1955, ולידהולם לבדו זכה בתואר שוב ב-1957 וב-1959, אחרי שגם גרן וגם נורדהאל כבר עזבו את המועדון.

מתוך השלישייה, גונאר נורדהאל היה המצליח ביותר, כאשר היה מלך השערים בסרייה א' 5 פעמים, והוא עודנו נמצא במקום השלישי ברשימת מלכי השערים בסרייה א' באיטליה בכל הזמנים ומלך השערים של מילאן בכל הזמנים.

קטגוריה:שוודיה: כדורגל
קטגוריה:כדורגלני מילאן
תותח מתנייע M-107

הצבא הסורי במהלך מלחמת יום הכיפורים, מזרחית לצומת וסט וצפונית לכביש 959, כק"מ לפני צומת פורן.|טקסט=]]
תותח מתנייע M-107 הוא תותח מתנייע תוצרת ארצות הברית בקליבר 175 מ"מ שהיה בשימוש צבאות נאט"ו וצבא ההגנה לישראל תחת השם "רומח".

ה-M-107 הוא תותח כבד בעל טווח גדול - עד 32.8 ק"מ. את התותח מפעילים 5 אנשי צוות בתוך התותח ועוד 3 אנשי צוות בזחלילית אלפא M.548 המתלווה לתותח, סה"כ 8 אנשי צוות. (בעיתון דבר ב-1972 כשניקלט בצה"ל פורסם ש-8 אנשי צוות נמצאים בזחלילית וכך מגיע גודל הצוות ל-13). יש אפשרות להתקין מקלע בראונינג 0.3 או מא"ג על התותח להגנה עצמית. קיימת תצורה נוספת של התותח, M-110 ("קרדום") ובה מותקן קנה בקליבר 203 מ"מ.

==בשירות צה"ל==
תותחים מדגם זה נרכשו על ידי ישראל ב-1971. חיל התותחנים הישראלי הפעיל אותם במלחמת יום כיפור (בה הפגיזו בין השאר את פאתי דמשק), מלחמת שלום הגליל, ובמבצעי צה"ל בלבנון בשנות ה-90 שכוללים מבצע דין וחשבון ומבצע ענבי זעם. בזמן מבצע ענבי זעם קרו מספר תקלות בתפעול תותחים אלו בשל השימוש בתחמושת 175 מ"מ ישנה משנות השמונים ובעקבות כך לאחר המבצע הוצאו תותחים אלו משימוש בצה"ל.

ה-M-110 כונה בצה"ל "קרדום". תותחי "רומח" הוסבו במהלך מלחמת יום הכיפורים לתצורת קרדום כשאזלה תחמושת 175 מ"מ.

== ראו גם ==
* חיל התותחנים הישראלי
* תותח מתנייע M-109
* תותח מתנייע M-110

== קישורים חיצוניים ==

==הערות שוליים==

קטגוריה:תותחים מתנייעים בצה"ל
M-107
קטגוריה:אמצעי לחימה של צה"ל במלחמת יום הכיפורים
Anthology 2

Anthology 2 הוא אלבום אוסף כפול של הביטלס שיצא ב-1996 כחלק מהאוסף המשולש The Beatles Anthology. אלבום זה כולל קטעים נדירים או חלופיים מסבב הקלטות האלבום Help! עד להקלטות Magical Mystery Tour וסינגלים שהיו מתוכננים לצאת לפני הטיול שלהם להודו ב-1968. בנוסף, האלבום כולל שיר לא גמור של ג'ון לנון, "Real Love", שהוקלט על ידי שאר חברי הלהקה יחד עם שיר נוסף, "Free As A Bird" (נכלל ב-Anthology 1).

== רשימת השירים ==
=== דיסק ראשון ===
כל השירים נכתבו על ידי ג'ון לנון ופול מקרטני, למעט אם צוין אחרת.

# Real Love (לנון)
# Yes It Is (Take 2)
# I'm Down (Take 1)
# You've Got to Hide Your Love Away (Takes 1,2 and 5)
# If You've Got Trouble (Take 1)
# That Means a Lot (Take 1)
# Yesterday (Take 1)
# It's Only Love (Takes 3 and 2)
# I Feel Fine (הופעה חיה ב-Blackpool Night Out)
# Ticket to Ride (הופעה חיה ב-Blackpool Night Out)
# Yesterday (הופעה חיה ב-Blackpool Night Out)
# Help! (הופעה חיה ב-Blackpool Night Out)
# Everybody's Trying To Be My Baby (הופעה חיה ב-Shea Stadium) (קרל פרקינס)
# Norwegian Wood (Take 1)
# I'm Looking Through You (Take 1)
# 12Bar Original (Take 2 ערוך) (הביטלס)
# Tomorrow Never Knows (Take 1)
# Got to Get You into My Life (Take 5)
# And Your Bird Can Sing (Take 2)
# Taxman (Take 11) (ג'ורג' האריסון)
# Eleanor Rigby (כלי מיתר בלבד)
# I'm Only Sleeping (חזרה)
# I'm Only Sleeping (Take 1)
# Rock and Roll Music (הופעה חיה בניפון בודקאן) (צ'אק ברי)
# She's A Woman (הופעה חיה בניפון בודקאן)

=== דיסק שני ===

# Strawberry Fields Forever (דמו)
# Strawberry Fields Forever (Take 1)
# Strawberry Fields Forever (Take 7, בתוספת קטע ערוך)
# Penny Lane
# A Day in the Life
# Good Morning Good Morning
# Only a Northern Song (האריסון)
# !Being for the Benefit of Mr. Kite (Takes 1 and 2)
# !Being for the Benefit of Mr. Kite (Take 7)
# Lucy in the Sky with Diamonds
# Within You Without You (אינסטרומנטלי) (האריסון)
# Sgt. Pepper's Lonely Hearts Club Band (Reprise)
# (You Know My Name (Look Up the Number
# I Am the Walrus
# The Fool On the Hill (דמו)
# Your Mother Should Know
# The Fool On the Hill (Take 4)
# Hello, Goodbye
# Lady Madonna
# Across the Universe

==קישורים חיצוניים==

קטגוריה:אלבומי הביטלס
קטגוריה:אלבומים שהופקו על ידי פול מקרטני
קטגוריה:אלבומי אוסף שהתפרסמו לאחר מות מבצעיהם
קטגוריה:אלבומים שהוקלטו באולפן ביתי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת אפל רקורדס
מצילה

מצילת "ספלאש" – סוג של מצילה קטנה
מצילת [[ארד מיוון העתיקה]]
מצילה היא כלי נגינה עתיק ממשפחת כלי ההקשה. מצילות שימשו לנגינה מהעת העתיקה, ובתנ"ך מצילה ומצלתיים מוזכרות פעמים רבות. המצילה עשויה מצלחת מתכת עגולה ודקה, המורכבת ממתכות או סגסוגות שונות.
"מצילה" בעת המודרנית, הכוונה היא בדרך כלל למצילת התופים העשויה סגסוגות מבוססות נחושת, ויש לפחות אחת ממנה בכל מערכת תופים.

==היסטוריה==

מקורות המצילה הם פרהיסטוריים. המצרים הקדמונים השתמשו במצילות הדומות למצילות המודרניות. במוזאון הבריטי ישנם שני זוגות של מצילות בקוטר 13 סנטימטר, אחת מהם נמצאה בארון הקבורה של המומיה של אנחפ (Ankhhape) שהיה מוזיקאי קדוש. גם האשורים והיוונים השתמשו במצילות, ניתן לראות בפסלים וציורי כדים מצילות בידיהם של יצורים מיתולוגיים כגון סאטירים ופאן.

== מצילה מודרנית ==
במערכת תופים מודרנית ישנן כמה סוגי מצילות. המצילות הבסיסיות הן היי-האט (Hi-Hat), קראש (Crash) ורייד (Ride), אך קיימים סוגים רבים של מצילות: 

* היי-האט (Hi-Hat) – התקן של שתי מצילות הפוכות זו מזו, שנפתח ונסגר על ידי פדל ומופעל בדרך-כלל על ידי רגל שמאל. ניתן להפיק מההיי-האט צליל על ידי פתיחה וסגירה שלה, או על ידי תיפוף על המצילות במצב פתוח או סגור (12"–15")
* מצילת רייד (Ride) – בדרך כלל הגדולה במערכת, תלויה בצד ימין של המערכת (18"–26")
*מצילת קראש (Crash) – יוצרת צליל המזכיר התנפצות ומכאן שמה (Crash), תלויה בצד שמאל של המערכת. (14"–22")
*מצילת ספלאש (Splash) – הקטנה במערכת, מצילת קראש קטנה התלויה בדרך כלל מעל הטמטמים או בין ההי-האט למצילת הקראש במערכת (4"–14")
*מצילת צ'יינה (China) – מפיקה צליל המזכיר גונג. תלויה הפוכה בצד ימין, מעל תוף הפלור-טום. מיוצרת בגדלים רבים (12"–22")
*מצילת קראשרייד – שילוב של שתי המצילות הבסיסיות (מצילת קראש ורייד). תלויה בדרך כלל בצד שמאל אחרי מצילת הקראש (16"–26")

למתופפים שונים העדפות משלהם למיקום המצילות במערכת התופים. יש מתופפים המוסיפים מצילות רבות למערכת, ממספר סוגים וחברות ייצור שונות.

מצילות מיוצרות כיום בפסי ייצור תעשייתיים או בעבודת יד. מחירי מצילות בישראל נעים בין מאות לאלפי ש"ח בהתאם לחברה, החומרים, אופן הייצור ותולדות הכלי.

==מוזיקולוגיה==

לצליל שמפיקה המצילה אין פיץ' מוחלט, והצלילים שלה מורכבים מ"אוברטונים". מצילות מדורגות לפי קוטר, אך גם לפי הסאונד וצליל הבסיס שלו.

==ראו גם==
*מצלתיים
*תופים
* סביאן
*אבדיס זילדג'יאן

== קישורים חיצוניים ==

* 

קטגוריה:כלי הקשה
גשש

בושמני מחפש עקבות של חיות.]]
גשש הוא אדם שתפקידו לעקוב אחרי בני אדם או בעלי חיים באמצעות העקבות והשינויים שהם משאירים בשטח. הגשש מומחה בזיהוי טביעות רגליים ובשינויים לא טבעיים בתוואי השטח. תפקידו של הגשש הצבאי כולל גם איתור מטעני חבלה שהושארו בשטח.

הגששים בצבא ההגנה לישראל עוברים טירונות כרובאי 05 ולאחר מכן מקבלים את הכשרתם בבסיס אימונים פיקודי (בא"פ) לכיש, רובם ככולם בדואים, פרט לגששים המשתתפים באבטחת הקריה למחקר גרעיני, הנמנים עם קהילת ביתא ישראל (משיקולים של סיווג ביטחוני).

==ראו גם==
* יחידת הגששים
* גדוד הסיור הבדואי

== קישורים חיצוניים ==

* דוד מימון, [http://www.snunit.k12.il/beduin/arti/book432.html הגשש הבדווי], באתר סנונית
* [https://web.archive.org/web/20160303184742/http://www.yehida.co.il/index.php?option=com_content&view=article&id=117&Itemid=12 אגף יחידת הגששים באתר יחידה] אתר יחידות צה"ל
* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מקצועות צבאיים
לנדאו (עיר)

לנדאו (גרמנית: Landau או Landau in der Pfalz) היא עיר בדרום מדינת ריינלנד-פפאלץ בגרמניה. אוכלוסייתה מנתה ב־2005 41,821 תושבים. העיר ממוקמת בלב אזור של כרמים ותעשיית יין. מימי הביניים עד לליל הבדולח הייתה בעיר קהילה יהודית משמעותית, בין הגדולות והעשירות בריינלנד-פפאלץ. (שם המשפחה האשכנזי "לנדאו" נגזר משם העיר). אחד מתושביה היהודים של העיר היה כריה פרנק, סבא–רבא של אנה פרנק.

==קישורים חיצוניים==

* 
* 
* 

קטגוריה:ריינלנד-פפאלץ: ערים
רמבו 3

סטאלון בסצנה מהסרט
רמבו 3 (באנגלית: Rambo III) הוא סרט פעולה אמריקאי משנת 1988 אשר בוים על ידי פיטר מקדונלד ובכיכובו של סילבסטר סטאלון. זהו הסרט השלישי בסדרת סרטי רמבו.

הקרנת הבכורה הבינלאומית של הסרט התקיימה ב-25 במאי 1988. הסרט שהופק בתקציב של 63 מיליון דולרים<ref></ref> היה הסרט היקר ביותר שהופק אי פעם באותה התקופה. הסרט גרף מעל ל-189 מיליון דולרים ברחבי העולם, אם כי ההכנסות מהסרט לא השתוו להכנסות מהסרט הקודם בסדרה.

הסרט צולם במדינות שונות, כולל ישראל, תאילנד ואריזונה, כאשר נופי המדבר של ישראל ייצגו בסרט את אפגניסטן.

== תקציר העלילה ==
בתחילת הסרט קולונל טראוטמן שב לתאילנד ונפגש עם ג'ון רמבו, אשר החליט בינתיים לפרוש על מנת לחיות חיים שלווים במנזר בודהיסטי. טראוטמן מבקש ממנו להתלוות אליו למשימה באפגניסטן, על מנת לספק כלי נשק למורדים האפגנים שנלחמים נגד הכוחות הסובייטים במסגרת מלחמת אפגניסטן. אולם, רמבו מסרב.

עם זאת, כאשר טראוטמן נתפס על ידי הסובייטים, רמבו נאלץ להציל את אותו. הוא נוסע לאפגניסטן ובעזרת לוחמי המוג'אהדין האפגניים חודר לבסיס הסובייטי המבוצר בו מוחזק טראוטמן, ונלחם בכוחות הצבא הסובייטי בראשותו של קולונל זייסן האכזר.

== צוות השחקנים ==
* סילבסטר סטאלון בתפקיד ג'ון רמבו
* ריצ'רד קרנה בתפקיד הקולונל האמריקאי סמואל "סם" טראוטמן
* קורטווד סמית' בתפקיד רוברט גריגס
* מארק דה יונגה בתפקיד הקולונל הסובייטי אלכסיי זייסן
* ששון גבאי בתפקיד מוסא גאני
* דודי שועה בתפקיד חמיד
* ספירו פוקאס בתפקיד מסעוד
* רנדי ריני בתפקיד הסמל הסובייטי קורוב
* מרקוס גילברט בתפקיד טומסק
* אלון אבוטבול בתפקיד ניסם
* יוסף שילוח בתפקיד חליד
* מסעוד אסדולהי בתפקיד רחים

== קישורים חיצוניים ==

==הערות שוליים==

קטגוריה:סרטים שצולמו בתאילנד
קטגוריה:סרטי טריסטאר
קטגוריה:סרטים וסדרות טלוויזיה בין-לאומיים שצולמו בישראל
קטגוריה:סרטי המלחמה הקרה
קטגוריה:סרטי המשך אמריקאיים
קטגוריה:סרטי פעולה אמריקאיים
קטגוריה:סרטי 1988
פלינט (אי)

האי פלינט (באנגלית: Flint Island) הוא אטול אלמוגים בלתי מיושב במרכז האוקיינוס השקט. האי מהווה חלק מאיי ליין ונמצא בשליטת קיריבטי.

==גאוגרפיה==
האי פלינט ממוקם 740 ק"מ (400 מילים ימיים) צפונית מערבית לטהיטי, 190 ק"מ (100 מילים ימיים) דרומית מזרחית לאי ווסטוק ו-220 ק"מ (120 מילים ימיים) דרומית מערבית לאטול קרוליין.

אורכו של האי כ-4 ק"מ ורוחבו כ-0.8 ק"מ. שטח האי כ-1 קמ"ר וגובהו 8 מטרים מעל פני הים. סביב האי שוניות אלמוגים שאינן מאפשרות עגינה בקרבת החוף.

על פי דוח משלחת חקר אמריקאית (מה-5 בפברואר 1841) האי היה מיוער בצפיפות. כיום האי מכוסה בדקלי קוקוס.

==היסטוריה==
האי התגלה לראשונה ב-4 בפברואר 1521 על ידי המשלחת של פרדיננד מגלן וכונה "אי הכרישים" על שום הכרישים הרבים שנצפו במים. זהו האי השני מבין איי טואמוטו שגילה פרדיננד מגלן לאחר האי פוקה פוקה. במשך שנים טעו לחשוב שהאי התגלה על ידי רב החובל קין (Capt. Keen). בשנת 1856 הכריזה ארצות הברית על ריבונותה באי מכוח חוק איי הגואנו אולם בפועל האי לא ייושב. הממשל הבריטי, שטען אף הוא לריבונות באי החכיר אותו לחברת האחים הולדר ושות' (Houlder Brothers and Co) אשר כרו באי גואנו בין השנים 1875–1880. באזורים שנכרו הצטברו מים, ובמרכז האי נוצרו שלוש לגונות קטונות. מנהל הכרייה באי, ג'ון ט. ארונדל (John T. Arundel) הורה על נטיעת דקלי קוקוס באי בשנת 1881 ובאי ייצרו קופרה עד 1891. בשנת 1911 הוחכר האי לחברת ס. ר. מקסוול ושות' בע"מ (S.R. Maxwell and Co., Ltd) אשר העסיקה באי כ-30 עובדים והפיקה קופרה מ-30,000 הדקלים שבאי.

==קישורים חיצוניים==

* [https://web.archive.org/web/20040624015100/http://pacificislandtravel.com/kiribati/about_destin/flintisland.html אתר האי]
* 

קטגוריה:איים באוקיינוס השקט
קטגוריה:קיריבטי: איים לא מיושבים
קטגוריה:איי ליין (קיריבטי)
קטגוריה:חבלי ארץ במחלוקת לשעבר
שרדר

שרדר הוא שם משפחה ממקור גרמני (Schröder או Schroeder). זהו שם של בעל מקצוע. פירושים אפשריים הם: 
* הגרסה הצפון-גרמנית ל"שניידר", חייט
* שרוטר (Schröter), הוא אדם האחראי על הוצאת והכנסת חביות יין ובירה ממרתף ההבשלה. 

קטגוריה:שמות משפחה גרמניים
קטגוריה:שמות משפחה לפי עיסוק
מעשנה

מעשנה ביתית מטיפוס "Offset"
מַעֲשֵׁנָה היא מכשיר המיועד לעיבוד מזון על ידי עישון. מעשנות כוללות מקור חום ותא סגור לעשן, בו מונח המזון העובר עישון. עישון מזון היא שיטת שימור מזון עתיקה. מעשנות פרימיטיביות היו בגדלים שאיפשרו עישון של כמויות קטנות של בשר או דגים, לצריכה של משפחה אחת או מעט יותר. 

כיום, בעיבוד מזון תעשייתי נעשה שימוש במעשנות ענק, המאפשרות עישון בו זמני של כמויות גדולות של מזון, אך עישון ביתי עדיין נפוץ, ועדיין נעשה שימוש במעשנות ביתיות, אם כי המבנה שלהן הפך להיות מודרני בהתאם להתפתחויות הטכנולוגיה.

== מבנה ==
המבנה של מעשנה, כאמור, כולל מקור חום ותא למזון. בנוסף, על המבנה לכלול אמצעי לבקרה על רמת החום בתא המזון. מעשנות שונות זו מזו במספר פרמטרים: 
* מקור חום בתוך תא המזון.
* מקור חום מחוץ לתא המזון.
* סוג מקור החום: בעירה של עץ, פחמי עץ או גז בישול, גופי חימום חשמליים.
* בקרת טמפרטורה - ידנית, אוטומטית. מעשנות מודרניות כוללות מדי טמפרטורה לחיווי על מידת החום בתוך תא המזון.

בנוסף, מעשנות נבדלות זו מזו בממדיהן ובחומרים מהן הן עשויות.

== ראו גם ==
* בית עישון
* עשן נוזלי

==קישורים חיצוניים==

קטגוריה:אמצעי חימום והכנת מזון
קטגוריה:תנורים
תעתיק

בית קפה בתל אביב שבו נכתבה המילה "[[שדרה" ללא ניקוד, אך התעתיק שלה לאנגלית שגוי מכיוון שהוא מביא להגייה שגויה של האות ש' בעברית (שהיא שין שמאלית)]]
תמרור בכניסה לכפר הערבי [[מוסמוס מציג שימוש בשילוב של תעתיק אותיות עם תעתיק הגאים בתעתיק לעברית, ובתעתיק הגאים בתעתיק לאנגלית]]
[[סטיקר "נ נח נחמ נחמן מאומן" בתעתיק לערבית]]
תעתיק הוא מונח בבלשנות המתאר תהליך התאמת מלל בשפה אנושית לשיטת כתב שאינה שייכת לשפה, תוך שימוש בחוקים מסוימים, כך שניתן יהיה לשחזר את הגיית המלל מקריאת הכתוב גם מבלי לדעת לקרוא את השפה שבה המילה מדוברת.

סוג אחד של תעתיק הוא תעתיק אותיות, או טרנסליטרציה, שבו כל אות או סימן בכתב של שפת המקור מוחלפים באות או סימן תואמים קבועים בכתב היעד. ניתן לראות סוג זה של תעתיק כהתאמת שיטת כתיבה אחת לאחרת.

סוג שני של תעתיק הוא תעתיק הגאים, או טרנסקריפטציה, שבו המילה נכתבת בשפת היעד בהתאם לאופן ההגייה. תעתיק מסוג זה שואף לכך שקורא התעתיק יוכל לבטא את המילה המתועתקת בצורה שתהיה ככל האפשר דומה לצורת המקור.

בדרך כלל מועדף תעתיק הגאים, משום שתעתיק אותיות גורם להגייה הרחוקה לעיתים מהביטוי המקורי. בתרגומים הראשונים לעברית לספריו של הסופר מייקל קרייטון (Michael Crichton), תועתק שמו בטעות כ"מייקל קריצ'טון", וזו תוקנה בתרגומים מאוחרים יותר. הוא הדין באשר לסופר סטיבן קינג (Stephen King), ששמו תועתק בחלק מהספרים "סטפן קינג". פחות שפר גורלו של הסופר האיטלקי איטלו זבבו (Italo Svevo), שבתרגום הראשון לספרו, שנעשה מאנגלית (ולא משפת המקור, איטלקית), נכתב שמו "סבבו", וכך נכתב השם גם בכל תרגומיו הבאים.

לעיתים תעתיק האותיות הופך לדומיננטי. את שם משפחתו של נשיא ארצות הברית אברהם לינקולן (Abraham Lincoln) מבטאים דוברי אנגלית "לינקן", אך דוברי עברית מבטאים זאת בהתאם לתעתיק האותיות, "לינקולֶן".

כיוון שלשיטות כתב שונות ולשפות שונות יש מאפיינים פונולוגיים שונים, במקרים רבים לא ניתן לבצע תעתיק "מושלם", דהיינו, כזה שיאפשר לקורא בשפת היעד לבטא את המילה המתועתקת כמו בשפת המקור. לכן, העוסקים בתיעתוק נאלצים "להתפשר" מדי פעם ולוותר על הדיוק הלשוני, במקרים שבהם דיוק זה גורם להגייה פחות קרובה למקור על ידי קורא בשפת היעד.

הפעלים גזורי השם תִּעְתֵּק וכן תֻּעְתַּק הם חידושיו של המילונאי ראובן אלקלעי, לפי הכתוב במילונו.

== ראו גם ==
* פונולוגיה
* פונטיקה
* פונמה
* כתב
* תעתיק שמות לועזיים
* אלפבית פונטי בין-לאומי
* התעתיק מעברית ללועזית

==לקריאה נוספת==
* "כללי התעתיק", העברית, מחזור ס, חוברת א-ב, תשע"ב

== קישורים חיצוניים ==

* [http://hebrew-academy.org.il/כללי-התעתיק/ כללי התעתיק], באתר האקדמיה ללשון העברית
*עוזי אורנן, [https://web.archive.org/web/20100415182333/http://www.cs.technion.ac.il/~ornan/maamarim/taatiq-latini/ניקוד%20ותעתיק.doc מבנה המילה והשתקפותו בניקוד ובתעתיק] 
*[http://hebrew-academy.org.il/2012/08/05/על-התעתיק-מעברית-לכתב-לטיני/ על התעתיק מעברית לכתב לטיני], העברית ס, חוברות א–ב (תשע"ב), עמ' 62–69, באתר האקדמיה ללשון העברית
* רונית גדיש, [https://hebrew-academy.org.il/2020/05/07/בין-טרנסקריפצייה-לטרנסליטרציה/ בין טרנסקריפצייה לטרנסליטרציה: התעתיק מעברית לאותיות לטיניות], העברית ס, א–ב (תשע"ב), עמ' 43–60

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בלשנות
מערות ואני

מערות ואני (בגאורגית: ვანის ქვაბები; תעתיק עברי: ואניס קבַאבֳּבּי) הוא מכלול מערות ובו מנזר. הוא נמצא במחוז סאמצחה-ג'אוואחתי שבדרום גאורגיה, 27 ק"מ מאספינדזה, וליד עיר מערות מפורסמת יותר – ורדזיה. על גדות נהר הקורה. המערות חצובות ב-16 שכבות, כשהמערה המוקדמת יותר מתוארכת למאה ה-8. המנזר הורחב ביוזמת תמר מלכת גאורגיה. כמו בוורדזיה, המערות היו אמורות להגן מפני פולשים. 

הכנסייה בצורת כיפה – כנסיית גיאורגי הקדוש – נמצאת במרכז הקומפלקס. חומות הכנסייה הקטנה יותר הוקמה ב-1204, בשכבה העליונה של המערות. עליה מצויה הקדשה הכתובה בדיו על ידי אישה שהסתתרה שם, במחצית השנייה של המאה ה-15. הכתובת היא מובאה מתוך הפואמה של שותא רוסתוולי, עוטה עור הנמר.

==ראו גם==
* נפת אספינדזה

== קישורים חיצוניים == 

ואני, מערות
ואני, מערות
ואני
ליאור ז'אן

ליאור ז'אן (נולד ב-21 באוגוסט 1986) הוא כדורגלן ישראלי המשחק בעמדת הבלם והקשר האחורי בקבוצת הפועל קריית אונו מליגה ב'.

== קריירה ==
ז'אן החל לשחק בקבוצת הנערים של הפועל רמת גן, וכשהיה בן 14 עבר לקבוצות הנוער של מכבי תל אביב וזכה עימן באליפויות. ז'אן החל לשחק בקבוצת הבוגרים של מכבי תל אביב בשנת 2004, במשחק הדרבי נגד הפועל תל אביב. ז'אן המשיך לשחק בקבוצה והרבה לקחת חלק בהרכב הפותח עת ששיחק תחת המאמן טון קאנן, בשנת 2005. בעונה זו כבש ז'אן את שערו הראשון במדי הקבוצה. בעונת 2008/09 זכה עם הקבוצה בגביע הטוטו.

ב-30 ביוני 2010 חתם ז'אן בבאקו, סגנית אלופת אזרבייג'ן, אך לאחר מספר ימים ביטל את חתימתו בכפוף לסעיף בחוזה שאיפשר לו לעשות כך. עד פתיחת עונת 2010/2011 בליגת העל נותר ז'אן ללא קבוצה, אך ב-1 בספטמבר חתם לעונה אחת בהפועל באר שבע. במשחקו הראשון בקבוצה כבש את שערו היחיד במדיה, במשחק מול מכבי חיפה.

בעונת 2011/2012 חתם ז'אן בהפועל חיפה. עונה לאחר מכן שוחרר מהפועל חיפה ונשאר ללא קבוצה שוב עד שחתם בהפועל פתח תקווה מהליגה הלאומית.

לקראת עונת 2013/2014 חתם ז'אן במכבי נתניה, לאחר שירדה לליגה הלאומית. בעונה זו הגיע עם הקבוצה לגמר גביע המדינה, והעפיל עמה בחזרה לליגת העל.

לקראת עונת 2014/2015 חתם ז'אן במכבי יבנה מהליגה הלאומית, וערך את הופעת הבכורה ב-12 באוגוסט 2014 נגד הפועל ראשון לציון, במשחק שהסתיים בתיקו 0-0 במסגרת גביע הטוטו. הוא שיחק בקבוצה במשך שתי עונות, ורשם 46 הופעות ליגה בהן כבש שלושה שערים.

לקראת עונת הצטרף להפועל הרצליה מליגה א' צפון, אך שוחרר כבר בחודש נובמבר, אחרי שמונה מחזורים בלבד, על רקע אכזבת הקבוצה משחקניה הוותיקים והבכירים אותם החתימה בקיץ.

לקראת עונת 2017/2018 הצטרף להפועל באקה אל-גרבייה.

לז'אן 26 הופעות ושער אחד במדי נבחרת ישראל הצעירה, שבה היה גם קפטן. הוא שיחק בניצחון על נבחרת צרפת הצעירה, שהוביל להעפלתה של הנבחרת הצעירה לאליפות אירופה לנבחרות צעירות בשנת 2007, ואף שיחק בטורניר בהרכב הראשון.

==קישורים חיצוניים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי תל אביב
קטגוריה:כדורגלני הפועל באר שבע
קטגוריה:כדורגלני הפועל חיפה
קטגוריה:כדורגלני הפועל פתח תקווה
קטגוריה:כדורגלני מכבי נתניה
קטגוריה:כדורגלני מכבי יבנה
קטגוריה:כדורגלני הפועל הרצליה
קטגוריה:כדורגלני הפועל קריית אונו
קטגוריה:ישראלים שנולדו ב-1986
אלן בנט

אָלן בֵנְט (באנגלית: Alan Bennett; נולד ב-9 במאי 1934) הוא סופר, מחזאי ושחקן אנגלי.

== חייו ==
בנט נולד בלידס להורים קשי יום, אביו קצב ואמו עקרת בית. בילדותו אהב שפות ולמד רוסית בבית ספר צבאי לשפות, דרכו התקבל בבגרותו לאוניברסיטת קיימברידג'. בהמשך עבר ללמוד היסטוריה באוניברסיטת אוקספורד, שם התמחה בהיסטוריה של ימי הביניים. לבסוף החליט שמסגרת אקדמאית איננה מתאימה עבורו ופנה לעולם הבידור.

באוגוסט 1960 הצטרף בנט לפיטר קוק, ג'ונתן מילר ודאדלי מור ויחדיו העלו את הקברט הסאטירי "מעבר לשוליים". ההצגה הפכה את הרביעייה למפורסמת בין לילה וזכתה להופעות חוזרות בלונדון וניו יורק.

בין יצירותיו הרבות מאז, סדרת המופת של מונולוגים לטלוויזיה "ראשים מדברים", המחזה הקומי "הזין של קפקא" (1986), המחזה "טירופו של המלך ג'ורג' השלישי" (1991) והתסריט לסרט המבוסס עליו "טירופו של המלך ג'ורג'" (1994), התסריט לסרט "זקוף ת'אוזן" (1987) וכן סיפורים קצרים רבים.

בנט זכה בפרס טוני על ההצגות "Beyond the Fringe" (1963) ו"נערי ההיסטוריה" (2006).

==ספריו בעברית==
* כל כללי הטקס, שלושה סיפורים, תרגמה קטיה בנוביץ', הוצאת אחוזת בית, 2006.
* הקוראת המלכותית, תרגם יואב כ"ץ, הוצאת ידיעות ספרים, 2008.

== קישורים חיצוניים ==

* 

* 
* 
* 
* 
* 
* 

קטגוריה:שחקני קולנוע וטלוויזיה אנגלים
קטגוריה:תסריטאי קולנוע בריטים
קטגוריה:מחזאים בריטים
קטגוריה:סופרים בריטים
קטגוריה:להט"בים בריטים
קטגוריה:סופרים להט"בים בריטים
קטגוריה:שחקנים הומוסקסואלים
קטגוריה:זוכי פרס טוני לשם כבוד
קטגוריה:אנגלים שנולדו ב-1934
עצרת החיות

עֲצֶרֶת הַחַיּוֹת (בגרמנית: Die Konferenz der Tiere) הוא ספר מאת הסופר אריך קסטנר, אשר נכתב בשנת 1949 ואויר בצבע בידי ולטר טריר.

הספר מתאר כיצד החיות, שקצה נפשן ממלחמות בני האדם, מכנסות עצרת, שתביא לשלום ולאחוה בין העמים, תחת המוטו: "למען הילדים". בספר מתואר ארגון ומהלך עצרת החיות שמתרחשת במקביל לעצרת "שלום" של בני האדם, שכל מטרתה תככים ומלחמות.

הספר נכתב כארבע שנים לאחר תום מלחמת העולם השנייה, ומשקף את תחושתו של קסטנר ביחס לחוויה זו. המבוגרים מתוארים בספר כמקור הרוע והאיוולת בעולם, והילדים הם קורבנם, ורק החיות המתוארות כמבוגרים כפי שהיו צריכים להיות, מסוגלות להושיעם. למרות הנושא הטעון, הספר רצוף בסיפורים ובדמויות משנה משעשעות. והאופן שבו החיות משכנעות את המבוגרים לחדול ממלחמות, הוא על ידי שורה של מעשי קונדס.

הספר תורגם לעברית בשנת 1958 על ידי מרים ילן-שטקליס, בהוצאת אחיאסף. בשנת 2019 יצא לאור תרגום חדש לעברית, על ידי מיכאל דק, אף הוא בהוצאת אחיאסף.

==קישורים חיצוניים==
* 

קטגוריה:ספרי אריך קסטנר
קטגוריה:ספרי ילדים ונוער
קטגוריה:ספרי 1949
קטגוריה:ספרים על בעלי חיים
קטגוריה:ספרי הוצאת אחיאסף
ישיבת הרעיון היהודי

ישיבת הרעיון היהודי היא ישיבה גבוהה שהוקמה בירושלים על ידי הרב מאיר כהנא ומזוהה עם דרכו. הישיבה מונה כ-30 תלמידים, חלקם לפני השירות הצבאי, חלקם במסלולי הסדר, וחלקם בוגרי צבא.

הישיבה הוקמה בשנת 1987 בירושלים בידי הרב כהנא. בראש הישיבה עומד הרב יהודה קרויזר, רב היישוב מצפה יריחו. בנו של הרב כהנא, הרב בנימין זאב כהנא למד בישיבה עם פתיחתה ואף לימד בה מספר שנים.

במחזור הראשון של הישיבה למדו גם מיכאל בן-ארי, נעם פדרמן ונתי עוזרי<ref></ref>.

לאחר רצח כהנא חל פיצול בתנועה ובנו בנימין זאב, שהקים את כהנא חי, הקים ישיבה בשם זהה בכפר תפוח, והישיבות פעלו במקביל. בשנים 2004–2005 מושבה של הישיבה היה בגבעה באזור כפר תפוח.

בישיבה מתקיימות אזכרות לרב כהנא, לבנו הרב בנימין זאב, ולבוגר הישיבה נתי עוזרי שנרצח בפיגוע.

==קישורים חיצוניים==

* 
* 
* 

==הערות שוליים==

*
הרעיון היהודי
הרעיון היהודי
קטגוריה:כהניזם
קונסטנטין דניאל רוזנטל

"רומניה מהפכנית", ציור אלגורי של קונסטנטין דניאל רוזנטל.
קונסטנטין דניאל רוזנטל (ברומנית: Constantin Daniel Rosenthal; 1820 – 23 באפריל 1851), צייר ומהפכן יהודי רומני שנולד בהונגריה, בפשט (לעתיד חלק מבודפשט), באימפריה האוסטרית.

הצייר רוזנטל השתתף יחד עם שני יהודים אחרים, הצייר ברבו איסקובסקו והבנקאי הילל מנוח, במהפכת 1848 ברומניה. ציוריו כגון "רומניה מהפכנית" ו"רומניה מנתצת את אזיקיה בשדה החירות" שיקפו את הלאומיות הרומנית. 

ב-1847 בעת שהותו בפריז התנצר ושינה את שמו לקונסטנטין מתוך הערצה לידידו הרומני, קונסטנטין א. רוסטי.

עם דיכוי מהפכת 1848-1849 בנסיכויות הרומניות ודיכוי המהפכה ההונגרית על ידי הצבא הרוסי, נמלט לפריז. מפריז יצא בשליחות סודית אל טרנסילבניה, שם נעצר על ידי השלטונות ההונגרים, שקיבלו מידע עליו משלטונות צרפת שקראו את מכתביו, ונכלא בפשט. בהיותו בחקירה בבית הסוהר החליט רוזנטל להתאבד והוציא את החלטתו לפועל, כדי לא להלשין על חבריו. גרסה אחרת טוענת שהוא עונה למוות, לכן לא הוחזרה גופתו למשפחתו. רוזנטל השתייך לבונים החופשיים ובפרסומיהם הם מתגאים בכך.

בין ציוריו של רוזנטל:
* "רומניה מהפכנית"
* "רומניה מנתצת אזיקיה בשדה החירות"
* "אישה על ספה"
* "מעמד ליד הבאר"
* "אלנה נגרי - פורטרט"
* "אנקה מנו - פורטרט"

== קישורים חיצוניים ==

* [http://72.14.205.104/search?q=cache:i3rgCONU3RcJ:www.tatsachen-ueber-deutschland.info//ms/buk/archiv/material/pavel.doc+Constantin+Daniel+Rosenthal&hl=ro&gl=ro&ct=clnk&cd=13&lr=lang_ro מאמר על הציירים היהודים ברומניה] 
* [http://www.cimec.ro/scripts/PCN/clasate/detaliu.asp?k=86172F9A754E4A0E88A998ED9C402593 ציור של רוזנטל במוזאון הלאומי לאומנות של רומניה, בבוקרשט]

קטגוריה:ציירים יהודים רומנים
קטגוריה:ציירים יהודים הונגרים
קטגוריה:אמנים יהודים רומנים
קטגוריה:מהפכנים רומנים
קטגוריה:רומנים חברי הבונים החופשיים
קטגוריה:אביב העמים: אישים
קטגוריה:יהודים חברי הבונים החופשיים
קטגוריה:מהפכנים יהודים
קטגוריה:רומנים שנולדו ב-1820
קטגוריה:נפטרים ב-1851
ישפה

יָשְׁפֵה (או בלעז: Jasper) היא האבן השלישית בטור הרביעי בחושן הכהן הגדול, והיא מיוחסת לשבט בנימין. הישפה היא אבן בצבע אדום חום וללא זוהר.

==הישפה במקורות==

ממוזער

==תרגומים==
* תרגום ירושלמי קורא לישפה "מרגלא" וגם בשמות רבה היא נקראת "מרגליטוס". על פי מקורות אלה בעצם מדובר במרגלית, פנינה שמקורה בצדפות מן הים.
* אצל יוסף בן מתתיהו ב"מלחמת היהודים" מתורגמת ישפה ל-Chrisolitos אוליבין, וב"קדמוניות היהודים".
* Beryllion (בריל) מופיע גם בתרגום וולגטה.
* תרגום אונקלוס קורא לה "פנטירי", כלומר "נמר", ורומז בכך שמדובר באבן צהובה, ייתכן שהליודור או אוליבין.
* פליניוס הזקן מזהה את הישפה עם ג'ספר. קרבה אטימולוגית לשמות בשפות רבות, מניחה זיהוי זה בסבירות גבוהה:
** Jasper באנגלית
** Jaspis ביוונית
** Iaspis בלטינית
** יַסְפּוּ באכדית
** יַשֻׁם בפרסית
** יַשְׁבֻּ ויַשְׁפֻן בערבית
** яшма (Yashma) ברוסית
* על פי פרשנות המהר"ל בספרו "נצח ישראל" (נא), לתלמוד בבלי (בבא בתרא עה א), ישפה הגוון שלו דומה לאש, ולכן הוא צריך להיות מזוהה עם ג'ספר.
* מכון המקדש מזהים את האבן עם אופאל.

==אבני חן ומינרלים המיוחסים לישפה==
<gallery>
תמונה:PerlmuttAusst.jpg|<center>פנינה</center>
תמונה:Olivine (peridot).jpg|<center>אוליבין</center>
תמונה:Pierre-img 0591.jpg|<center>הליודור</center>
תמונה:Jasper.pebble.600pix.jpg|<center>ישפה</center>
תמונה:Andamooka matrix opal.jpg|<center>אופאל</center>
</gallery>

==ראו גם==
* דמה בן נתינה

==לקריאה נוספת==
* מ' סברדמיש וא' משיח, אבני חן, הוצאת מדע אבנים יקרות
* עולם התנ"ך, ספר שמות, הוצאת דודזון-עתי

==קישורים חיצוניים==

* [https://web.archive.org/web/20080416131031/http://www.witchcraft.co.il/gemstones.htm אודות תרגום שמות אבני חן]
* 

קטגוריה:אבני החושן
שבו

איור של החושן (מ[[האנציקלופדיה היהודית)]]
שְׁבוֹ היא האבן השנייה בטור השלישי בחושן של הכהן הגדול, והיא מיוחסת לשבט נפתלי או לשבט גד.

==השבו במקורות==

==זיהוי==

מאחר שאין במקורות פרטים מזהים לאבני החושן, הרי שאין לדעת לאיזו אבן חן התכוונו ואפילו מה היה צבעה.

===תרגומים===
* תרגום אונקלוס מתרגם טרקיא, כלומר טורקיז
* בתרגום ירושלמי מתורגמת שבו לכירזלין. ככל הנראה שם זה הוא שיבוש של השם הארמי כדכודין, כלומר כדכוד שזהותה אינה ברורה.
* יוסף בן מתתיהו בוחר לתרגמה דווקא כאמתיסט.
* בשמות רבה מופיע התרגום אגט.
* תרגום המלך ג'יימס גורס אף הוא אגט.
* גם בתרגום התנ"ך של ה-Jewish Publication Society of America משנת 1917 מתורגמת שבו לאגט.
* מכון המקדש מזהים את האבן עם אגט אפור.

===אבני חן ומינרלים המיוחסים לשבו===
<gallery>
תמונה:Turquoise.pebble.700pix.jpg|<center>טורקיז</center>
תמונה:Amethyst ring.jpg|<center>אמתיסט</center>
תמונה:Agate5 hg.jpg| <center>אגט</center>
</gallery>

==לקריאה נוספת==
* מ' סברדמיש וא' משיח, אבני חן, הוצאת מדע אבנים יקרות
* עולם התנ"ך, ספר שמות, הוצאת דודזון-עתי

==קישורים חיצוניים==
* [https://web.archive.org/web/20080416131031/http://www.witchcraft.co.il/gemstones.htm אודות תרגום שמות אבני חן]

קטגוריה:אבני החושן
רוברט בירד

רוברט בירד (באנגלית: Robert Byrd; 20 בנובמבר 1917 – 28 ביוני 2010) היה פוליטיקאי אמריקאי, שכיהן כסנאטור מטעם המפלגה הדמוקרטית מאז ינואר 1959 ועד פטירתו ב-2010 כשהוא מייצג את וירג'יניה המערבית. כיהן בין היתר כמנהיג הרוב בסנאט בשתי קדנציות נפרדות, בין השנים 1977-1981 ובין השנים 1987-1989. בין שתי קדנציות אלה כיהן כמנהיג מפלגת המיעוט בסנאט. 

תקופת כהונתו בסנאט (51 שנים) הייתה הארוכה ביותר בהיסטוריה של ארצות הברית ותקופת כהונתו בקונגרס בכלל (57 שנים) הייתה הארוכה ביותר עד שנת 2013, בה ג'ון דינגל עקף אותו וכיהן עד שנת 2015, ובסה"כ 59 שנים.

== ביוגרפיה ==
נולד בצפון קרוליינה. בטרם נבחר לחבר בסנאט כיהן שלוש קדנציות (1953–1959) בבית הנבחרים של ארצות הברית כנציג מדינת וירג'יניה המערבית.

בצעירותו היה חבר בארגון הגזעני הקו קלוקס קלאן וב-1964 בהיותו חבר הסנאט, התנגד לחוק זכויות האזרח והיה חבר מרכזי בפיליבסטר ממושך של סנאטורים דרומיים על מנת לעכב את קבלתו.

בין 1971 ל-1977 כיהן כמצליף הסיעה הדמוקרטית בסנאט, ובין 1977 ל-1989 היה מנהיג הדמוקרטים בסנאט כמנהיג הרוב או המיעוט לסירוגין, ונודע בשליטתו בתקנות הסנאט ובניצולן לטובתו.

בשנת 1976 התמודד בבחירות המקדימות של המפלגה הדמוקרטית בניסיון לזכות במועמדותה לנשיאות ארצות הברית אך זכה להצלחה מועטה מאוד.

בשנים 1989–1995, 2001–2003 ו-2007–2010 כיהן כנשיא הזמני של הסנאט מתוקף היותו הסנאטור הוותיק ביותר מסיעת הרוב.

מת בגיל 92.

==קישורים חיצוניים==

* 
* 
* 
* 

קטגוריה:בוגרי אוניברסיטת מארשל
קטגוריה:בוגרי בית הספר למשפטים באמריקן יוניברסיטי
קטגוריה:סנאטורים חברי המפלגה הדמוקרטית
קטגוריה:מועמדים בבחירות המוקדמות מטעם המפלגה הדמוקרטית לנשיאות ארצות הברית
קטגוריה:חברי הסנאט של ארצות הברית מווירג'יניה המערבית
קטגוריה:חברי בית הנבחרים של ארצות הברית מווירג'יניה המערבית
קטגוריה:חברי הקו קלוקס קלאן
קטגוריה:מנהיגי סיעות בסנאט של ארצות הברית
קטגוריה:נשיאים זמניים של הסנאט של ארצות הברית
קטגוריה:מועמדים לנשיאות ארצות הברית ב-1976
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1917
קטגוריה:אמריקאים שנפטרו ב-2010
נריקלה

נריקלה, 1911
נָרִיקָלָה (בגאורגית: ნარიყალა) היא מצודה עתיקה, המשקיפה על טביליסי, בירת גאורגיה, ועל נהר הקורה. המצודה מורכבת משני אגפים מוקפים בחומה, בראש מדרון תלול, בין אמבטיות גופרית, לבין הגנים הבוטניים של טביליסי. בחצר התחתונה, שוחזרה, כנסיית ניקולאס הקדוש.

==היסטוריה==
המצודה הוקמה על ידי הפרסים הסאסאנים, במאה הרביעית, כנארי קלה שמשמעותה "המצודה הבלתי חדירה". בגאורגית היא נקראה בתחילה שׁוּריס ציחֶה שמשמעותה "מצודת הקינאה"). המצודה נבנתה על גבעה המשקיפה על נהר הקורה. מקום בו עברו הדרכים מאירופה להודו, והדרך שהובילה מהרי הקווקז דרומה. 

במחצית השנייה של המאה החמישית חוזקו חומות המצודה על ידי המלך האיברי, וחטנג גורגסלי. החל מהמאה השביעית ועד למאה האחת עשרה הייתה המצודה בשליטת ערבים, שהרחיבו אותה משמעותית. הם הקימו מגדל בשם "שאכּתאכּי", ששימש כמצפה כוכבים אסטרונומי עד למאה הארבע עשרה. עם כיבוש טביליסי על ידי מלך הממלכה הגאורגית המאוחדת, דוד הבנאי (1089-1125), בשנת 1122, עוברת המצודה לשליטה גאורגית ומתחזקת שוב על ידי דוד הבנאי. 

עם הפלישה המונגולית לגאורגיה עברה השליטה על המצודה לידי המונגולים שהחליפו את שמה ל: נארין קלה (בעברית: "המצודה הקטנה"). ובמאה השש עשרה עברה המצודה לשליטת האימפריה הספווית. כאשר במאה השבע עשרה נהרסת על ידי הטורקים לאחר מצור. הם הקימו במקום מגדל מרובע ששימש כבית כלא. 

רוב הביצורים ששרדו מתוארכים למאות השש עשרה והשבע עשרה. בשנת 1827, חלקים מהמצודה ניזוקו על ידי רעידת אדמה והתמוטטו. על פי גרסה אחרת הפך המגדל למחסן לנשק ולחומרי נפץ, שמאוחר יותר התפוצצו. באותה תקופה הייתה גאורגיה חלק מהאימפריה הרוסית, ולמצודה לא הייתה משמעות צבאית. כתוצאה מכך לא שוקמה המצודה.

== קישורים חיצוניים == 

* [https://web.archive.org/web/20071015111212/http://www.geocities.com/revaz2002/narikala/ נריקלה], <SMALL>(אנגלית)</SMALL>
* [http://www.hpgrumpe.de/georgien/georgien_4.htm נריקלה], <SMALL>(גרמנית)</SMALL>

קטגוריה:גאורגיה: גאוגרפיה
קטגוריה:טביליסי: היסטוריה
קטגוריה:טביליסי: גאוגרפיה
קטגוריה:טביליסי: מבנים
קטגוריה:גאורגיה: מצודות
ראובן אדלר

ראובן אדלר (8 באפריל 1943 – 25 בינואר 2022) היה פרסומאי ויועץ אסטרטגי-תקשורתי ישראלי, שותף במשרד הפרסום "אדלר חומסקי ורשבסקי GREY ושות'".<ref></ref> בשנת 2010 מכר אדלר את חלקו במשרד הפרסום אך נשאר יושב ראש פעיל למשך מספר שנים.

== ביוגרפיה ==
ראובן אדלר נולד בוורשה בפולין כאשר הייתה תחת הכיבוש של גרמניה הנאצית, בן יחיד להוריו. במהלך מלחמת העולם השנייה והשואה הוריו התחבאו במחבוא בגטו ורשה, ולאחר מכן נשלחו לאושוויץ. בגיל 5 עלה עם הוריו לישראל ממחנה עקורים בגרמניה.<ref></ref> והמשפחה התגוררה בקריית ים<ref></ref>

בישראל היה חבר בתנועת הנוער השומר הצעיר. שירת בצה"ל בחיל האוויר כטכנאי מטוסים. התגורר בהרצליה.

=== עיצוב ===
למד אומנות ועיצוב בבצלאל. עבר ללונדון לתקופה<ref name=":0"></ref>, חזר לארץ ופתח את סטודיו אדלר. ב-1996 הקים עם אייל חומסקי את משרדם. ב-1998 רכשו השניים את חברת הפרסום ורשבסקי פרייליך דובב IMC וב-2003 הקימו את "אדלר חומסקי & ורשבסקי", שהפך לקבוצת פרסום מהגדולות בישראל.

בנוסף, לימד אדלר ב-"בצלאל" במשך כ-19 שנים.

=== יועץ תקשורת ===
אדלר עסק ביחסי ציבור ובייעוץ תקשורתי ואסטרטגי לחברות עסקיות, לפוליטיקאים ולמפלגות. הוא התפרסם במיוחד בשל קשריו עם ראש ממשלת ישראל אריאל שרון ועם מפלגת קדימה. בבחירות המיוחדות לראשות הממשלה – 2001 ובבחירות לכנסת השש עשרה ב-2003 ניהל אדלר את קמפיין הבחירות של שרון. הוא נמנה עם "פורום החווה" של שרון יחד עם איל ארד וליאור חורב.

בבחירות לכנסת השבע עשרה בשנת 2006 הריץ את אהוד אולמרט, מסע בחירות זה תועד בסרט כל אנשי הקמפיין. בבחירות לכנסת השמונה עשרה ב-2009 ניהל את הקמפיין של ציפי לבני ומפלגת קדימה. בבחירות אלו קיבלה קדימה 28 מנדטים, אף שהסקרים צפו תוצאה קטנה יותר. בבחירות לכנסת העשרים בשנת 2015 היה אדלר האסטרטג הראשי של הרשימה המשולבת של מפלגת העבודה והתנועה - המחנה הציוני בראשות יצחק הרצוג.<ref></ref>

== חיים אישיים ==
היה נשוי לרונית ולהם שלוש בנות.

בשנים האחרונות לחייו סבל אדלר ממצב בריאותי קשה ומהידרדרות מתמדת, וב-25 בינואר 2022 נפטר ממחלת הקורונה.<ref></ref>

היה חבר מאוד קרוב לראש המוסד לשעבר יוסי כהן.

== קישורים חיצוניים ==
* 
* - תגובת ראובן אדלר על הביקורות.
* 
* 
* 
* 
* 

==הערות שוליים==

קטגוריה:פרסומאים ישראלים
קטגוריה:יועצי תקשורת ישראלים
קטגוריה:בוגרי השומר הצעיר
קטגוריה:ישראלים ילידי פולין
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1943
קטגוריה:ישראלים שנפטרו ב-2022
קטגוריה:ישראלים שנפטרו במגפת הקורונה
פרס גונקור

פרס גונקור (בצרפתית: Prix Goncourt) הוא הפרס הגבוה ביותר בספרות הצרפתית, הניתן למחבר/ת יצירת הפרוזה ה"טובה ביותר והמקורית ביותר" בכל שנה. מאז 1989 ניתן גם פרס מיוחד לרומן ביכורים.

== היסטוריה ==
הפרס נקרא על שמו של אדמון דה גונקור, שהיה סופר, מוציא לאור ומבקר ספרות והותיר את הונו לטובת הקמת "אקדמיית גונקור". הפרס הראשון הוענק בדצמבר 1903, ומאז בדצמבר כל שנה. חבר המושבעים הבוחר את הזוכה נפגש במסעדת "דרואן" ומחליט שם. והפרס מקנה לזוכה מעמד של ידוען ועלייה במכירות ספריו. מאז 1987 קיים גם "פרס גונקור של הגימנסיות (ה-lycée)", שבו תלמידי תיכונים מצרפת בוחרים בזוכה מתוך רשימת ספרים שהוטל עליהם לקרוא. 

הפרס מוענק לכל סופר רק פעם אחת בחייו ומעולם לא הוענק פעמיים מלבד בפעם אחת: רומן גארי זכה ב-1956 תחת שמו, עבור ספרו "שורשי השמים" ופעם נוספת ב-1975 תחת שם העט אמיל אז'אר, עבור "כל החיים לפניו". בין הזוכים האחרים בפרס גונקור: מרסל פרוסט, סימון דה בובואר, ז'ורז' דיאמל ופטריק מודיאנו. הבחירה בפרוסט ב-1919 עוררה שערורייה זוטא, שכן פרוסט לא לחם במלחמת העולם הראשונה (בשל מחלת האסתמה ממנה סבל) וכן היה כבן 48 - הפרס בעיקרו היה מיועד ל"ספרות צעירה". 

בשנת 1997 זכה בפרס גונקור לרומן ביכורים הסופר והרופא ז'אן-כריסטוף רופין, על ספרו "החבשי" (הוא זכה גם בפרס הראשי, ב-2001). בשנת 2006 זכה בפרס הסופר היהודי-אמריקאי ג'ונתן ליטל, על ספרו נוטות החסד, המתאר בגוף ראשון את סיפורו של קצין אס אס בדיוני. בשנת 2017 זכתה לילה סלימאני על ספרה "שיר ענוג" ובשנת 2020 הרווה לה טלייה, חבר קבוצת אוליפו, על ספרו "אנומליה".

== ראו גם ==
* פרס מאן בוקר
* פרס ספיר

==קישורים חיצוניים==

* 
* 

==הערות שוליים==

*
קטגוריה:ספרות צרפתית
גונקור
גונקור
מקארוב PM

המקארוב PM (אנגלית: Makarov PM, רוסית: пистолет Макарова,ПМ) הוא אקדח תקני בכוחות המשטרה והצבא של ברית המועצות מאמצע שנות ה-50 של המאה ה-20.

==היסטוריה==
צנחן של צבא הפדרציה הרוסית עם אקדח מקארוב]]
האקדח Makarov PM פותח בסוף שנות ה-40 כתחליף לאקדח TT. האקדח פותח על ידי ניקולאי מקארוב ונושא את שמו.

האקדח הוכנס רשמית לשירות בשנת 1951, ושימש כנשק תקני של קציני צבא, שוטרים ואנשי כוחות הביטחון בברית המועצות. כמו כן האקדח סופק לצבאות של ברית ורשה ולמדינות אסיה ואפריקה שונות. פרט לברית המועצות האקדח יוצר (לפי רישיון סובייטי) גם בבולגריה, בגרמניה המזרחית ובסין. בסוף שנות ה-90 פותח דגם משופר MP-448 אך הוא הצליח להיכנס לשימוש רחב. 

ב-2003 הוחלף המקארוב PM על ידי האקדח Gsh-18 ויריגין PYa.

== מפעילות ==
*
* - מיוצרת גרסה מקומית של האקדח.
*
* סין - דגם ה-Type 59 של האקדח אומץ על ידי הצבא הסיני ב-1959, יוצר מקומית, עם מספר שינויים.
*
*
*
*
*
*
*
*

=== מפעילות לשעבר ===
*
* גרמניה המזרחית - יוצרה גרסה מקומית של האקדח, אשר נקראה Pistole M

==מפרט טכני==
*סוג אקדח: חצי-אוטומטי
*כדור: 9x18 מילימטר 
*אורך כללי: 161.5 מ"מ 
*אורך הקנה: 93.5 מ"מ
*משקל (ללא מחסנית וכדורים): 730 גרם 
*משקל מלא: 810 גרם
*טווח אש יעיל מקסימלי: 50 מטר
*מהירות לוע: 315 מ'\שנייה
*הזנה: מחסנית חיצונית של 8+1 כדורים (ה-"1+" מתייחס לכדור שניתן לטעון לקנה)

==קישורים חיצוניים==

* * [https://web.archive.org/web/20080405183325/http://world.guns.ru/handguns/hg21-e.htm האקדח ב-world.guns.ru]

==הערות שוליים==

קטגוריה:אקדחים רוסיים וסובייטיים
תור צווארון

ביצת תור צווארון
תור צווארון (שם מדעי: Streptopelia decaocto) הוא עוף מהסוג תור, ממשפחת היוניים. מקור שמו הוא בפס השחור שעל צווארו. תפוצתו המקורית של המין היא באסיה ובמזרח התיכון, אך הוא נמצא במגמת התפשטות ותפוצתו כיום נרחבת גם באירופה, באפריקה ובחצי האי ערב. אוכלוסיות פולשות מבוססות דווחו בארצות הברית ובאוסטרליה<ref></ref>.

אורכו הממוצע של תור הצווארון הוא כ-30 סנטימטרים. חלקו העליון של גופו, מכתפיו ועד לזנבו, הוא בצבע חום-אפור בהיר, על אף שקצות הכנפיים הם בעלי גוון כחול. נוצות התעופה הן כהות יותר, וצבען כמעט שחור. ראשו, צווארו וחזהו של תור הצווארון הם ורדרדים, וסנטרו ובטנו בהירים יותר. ההבדל בין הזוויגים קטן למדי.

התורים אוכלים מזון צמחוני, כגון זרעים ועלים, ולפעמים גם רכיכות וחרקים שהם מלקטים על פני הקרקע.

תור הצווארון הוא אחד הזיהויים לתור המוזכר במקרא ובחז"ל אותו הקריבו כקורבן עוף במקדש בירושלים.<ref></ref>

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1838
קטגוריה:טקסונים שתוארו בידי אימרה פריבלדסקי
קטגוריה:יוניים
קטגוריה:ארץ ישראל: יוניים
קטגוריה:ארמניה: עופות
אנרי ראבו

אנרי ראבו (בצרפתית: Henri Rabaud; 10 בנובמבר 1873, פריז – 11 בספטמבר 1949, פריז) היה מלחין ומנצח צרפתי.

ראבו היה בנם של צ'לן וזמרת. הוא למד בקונסרבטואר של פריז, שם החליף את גבריאל פורה כמנהל בשנת 1920.

ראבו היה מלחין שמרני, ונודע באמירה "מודרניזם הוא האויב". הוא היה פעיל גם בניצוח וניהל את תזמורת האופרה של פריז במשך עשר שנים. כן היה המנהל המוזיקלי של התזמורת הסימפונית של בוסטון
למשך שנתיים.

==יצירותיו==
האופרה הקומית של ראבו, "Mâruf, savetier du Caire" ("מערוף, הרצען מקהיר"), היא שילוב של הוגנרי עם האקזוטי. הוא כתב עוד אופרות, ביניהן "L’Appel de la Mer", המבוססת על "הרוכבים אל הים" של סינג, וכן מוזיקה למחזות ולסרטים, כמו "שחקני השחמט". יצירותיו אלה נשכחו כליל.

יצירותיו התזמורתיות של ראבו כוללות "דיברטיסמנט על ישירים רוסיים ו"אגלוג", פואמה של ורגיליוס לתזמורת, וגם הנוקטורן מתוך הפואמה הסימפונית "תהלוכה" (שזוכה מדי פעם לתחיה ולהקלטה).

המוזיקה הקאמרית שלו כוללת את "סולו דה קונקור" לקלרינט ופסנתר - יצירת תחרות וירטואוזית.

==קישורים חיצוניים==

קטגוריה:מנצחים צרפתים
קטגוריה:מלחינים צרפתים במאה ה-19
קטגוריה:מלחינים צרפתים במאה ה-20
קטגוריה:צרפתים שנולדו ב-1873
קטגוריה:צרפתים שנפטרו ב-1949
קטגוריה:זוכי פרס רומא
ווסטוק (אי)

האי ווסטוק (באנגלית: Vostok Island), המכונה גם האי סטייוור (Staver Island) הוא אי אלמוגים בלתי מיושב במרכז האוקיינוס השקט, המהווה חלק משרשרת איי ליין ונמצא בשליטת קיריבטי.
מיקומו של ווסטוק
==גאוגרפיה==
אורכו של האי 0.7 ק"מ ושטחו 0.24 קמ"ר. האי מלבני בצורתו. שיא גובהו מעל פני הים – 5 מטרים. האי מכוסה בסבך של עצי פיסוניה.

האי מהווה חלק מ"שמורת הטבע האי ווסטוק" בשל הצורך להגן על מושבות הקינון של ציפורי הים שבאי ובהם:
סולה אדומת-רגל (Sula sula), פרגטה גדולה (Fregata minor), נודי שחורה (Anous minutus) ושחפית הפיה (Gygis alba).

==היסטוריה==
האי התגלה על ידי מגלה הארצות הרוסי פביאן גוטליב פון בלינגסהאוזן בשנת 1820, אשר קרא לו על שם ספינתו – ווסטוק – "מזרח" ברוסית. ארצות הברית הכריזה כי האי נמצא בריבונותה מכוח חוק איי הגואנו אולם בפועל לא כרתה גואנו באי.

==קישורים חיצוניים==

*[http://www.oceandots.com/pacific/line/vostok.htm תמונות לוויין של האי]
*Wayne & Karen Brown, [http://www.theoceanadventure.com/NemoIE03/DAY19Nemo.html Vostok Island], The Looking for Nemo Expedition
* 

קטגוריה:איים באוקיינוס השקט
קטגוריה:קיריבטי: איים לא מיושבים
קטגוריה:איי ליין (קיריבטי)
קטגוריה:חבלי ארץ במחלוקת לשעבר
בירדד קולי

בירדד קולי (הקולי המזוקן) הוא גזע של תת-המין כלב הבית. מוצאו של הבירדד קולי הוא מאנגליה ומסקוטלנד.

בירדד קולי הוא כלב בגודל בינוני עם פרווה באורך בינוני. גוף הכלב ארוך וישר, ולמרות היותו שרירי, הוא אינו כבד משקל. הכלב בעל הבעה מסוקרנת ושמחת חיים. תוחלת חייו של הבירדד קולי היא 13 שנים. צבעם שחור־לבן, אפור־לבן או חום־לבן. פרוותו ארוכה ושופעת, כפולה ולא נשירה באופן יחסי. גובהו נע בין 51 ל-56 סנטימטרים ומשקלו נע בין 18 ל-28 קילוגרמים.

הכלב הטלוויזיוני נחשון הוא בירדר קולי.

== לקריאה נוספת ==
* קבוצות הפדרציה הבין-לאומית לכלבנות

== קישורים חיצוניים ==

* [http://www.akc.org/breeds/bearded_collie/index.cfm מידע על גזע הבירדד קולי באיגוד האמריקני לכלבנות]
* 

קטגוריה:הקבוצה הראשונה של הפדרציה הבין-לאומית לכלבנות
קטגוריה:הקבוצה החמישית של מועצת הכלבנות האוסטרלית הלאומית
קטגוריה:הקבוצה השביעית של מועדון הכלבים הקנדי
קטגוריה:כלבי רועים
ג'רום שוטנשטיין

ג'רום (יעקב מאיר חיים הכהן) שוטנשטיין (באנגלית: Jerome Schottenstein; 1926–1992) היה איש עסקים ונדבן יהודי-אמריקאי.<ref></ref>

== חייו ==
בנם של אפרים וחנה. למד בבית ספר לבנים של ישיבה יוניברסיטי. לאחר סיום הלימודים הקים את חברת Schottenstein Stores Corp בקולומבוס, שבאוהיו.

משנת 1980 כיהן כחבר בחבר הנאמנים של ישיבה יוניברסיטי. זמן קצר לפני מותו התוודע לרעיון הוצאת תלמוד מתורגם לאנגלית על ידי ArtScroll והתחיל לתמוך בפרויקט לזכר הוריו. הגמרא המבוארת, במהדורתה העברית, נחשבת לאחת ממהדורות הגמרא המבוקשות בקרב רבים. לאחר מותו המשיכו ילדיו ואלמנתו את התמיכה לזכרו של שוטנשטיין.

היה נשוי לג'רלדין, ולהם ארבעה ילדים. בנו ג'יי שוטנשטיין הוא יו"ר ומנכ"ל אמריקן איגל אאוטפיטרס. ביתו סוזן התחתנה עם ג'ון דיימונד, מייסד חברת ביטוח Safe Auto.

על שמו "מרכז ה-cellscan לגילוי מוקדם של הסרטן" באוניברסיטת בר-אילן וכן כולל שוטנשטין בשכונת שערי חסד בירושלים.

==הערות שוליים==

קטגוריה:אנשי עסקים יהודים אמריקאים
קטגוריה:נדבנים יהודים אמריקאים
קטגוריה:אמריקאים שנולדו ב-1935
קטגוריה:אמריקאים שנפטרו ב-1992
האח של דריקס

האח של דריקס הוא סרט דרמה ישראלי משנת 1994, המבוסס על סיפור קצר מאת אמנון דנקנר (במקור האח של רמלר) בבימויו של אורי ענבר ובכיכובם של טל פרידמן, דני שטג, ועמוס לביא.

==תקציר העלילה==

שלמה דריקס (טל פרידמן), הוא חייל דתי המסיים קורס מש"קי דת ומוצב בבסיס חימוש נידח. מיד עם הצבתו נוכח דריקס כי בבסיס שוררות נורמות התנהגות אכזרית וקשה שאינה תואמת את התנהלותו האישית החיובית. עם הגיעו נגנבים ממנו חפציו האישיים, הוא מתקשה ביצירת קשר עם חיילי הבסיס ופניותיו אל המפקדים נתקלות בהתעלמות או בבוז. בסוף יום הקליטה הראשון מוצא את עצמו דריקס נענש על ידי מפקדו החדש בריתוק לבסיס. דריקס, השרוי בתחושת תסכול וניכור חברתי, מזוהה בטעות על ידי אחד מחיילי הבסיס כאחיו של הכדורגלן הנודע אלי דריקס בשל שם המשפחה הזהה וגם בשל הרקע המשפחתי הזהה לטענת אותו חייל "למה גם הוא בא מבית דתי". לנוכח מצוקתו החברתית לא מכחיש דריקס את הייחוס וכתוצאה מכך משתנה מעמדו בבסיס בצורה דרמטית. ציודו האישי מוחזר או מושלם לו, הוא הופך למקובל על חיילי הבסיס ובעיקר מתקרב אל חייל בשם מסיקה (דני שטג). כמו כן יחסו של מפקדו הישיר משתנה כלפיו לטובה. בכך באה לידי ביטוי תכונת הצביעוּת, אשר מאפיינת את השינוי הקוטבי ביחס הסביבה החברתית כלפי שלמה. בתוך זמן קצר מגלים חיילי הבסיס כי שלמה דריקס הוצב בבסיס כ"בן יחיד" וכי הוא שיקר בקשר להיותו האח של אלי דריקס. גילוי זה חושף את דריקס להתעללות פיזית ונפשית קשה מצד חיילי הבסיס. במצוקתו הרבה פונה דריקס אל קצין הדת המרחבי בבקשה נואשת להעבירו מהבסיס אך זה טרוד בניסיונות לקבל רכב שירות אישי ואינו מנסה לסייע לדריקס. מצוקתו של דריקס גוברת ובצעד של יאוש הוא מנסה לברוח מהבסיס אך נתפס על ידי נגד המשמעת. לאחר שניכר היה לכל שדריקס אינו מתאים לשרת בבסיס, הוא מקבל את אשר ייחל לו – צו העברה לבסיס אחר.

הסרט מציג בצורה מוקצנת וסטריאוטיפית הבדלים תרבותיים בין מזרחים ואשכנזים, ומציג בצורה מוחשית את הקשיים המלווים חייל המצוי בלחץ חברתי במסגרת סגורה.

==שחקנים==
{| class="wikitable"
|-
! שחקן !! תפקיד
|-
| טל פרידמן || שלמה דריקס
|-
| דני שטג || מסיקה, חייל בבסיס
|-
| שירילי דשא || פקידה
|-
| עמוס לביא || מפקד המחלקה
|-
| אמנון דנקנר || מפקד החיל
|-
| יגאל עדיקא || בן חמו, נגד המשמעת של הבסיס
|-
| נתן זהבי || מפקד הבסיס
|-
| שרון רג'יניאנו || "אלביס", חייל בבסיס
|-
| צחי נוי || קצין דת מרחבי
|}

== לקריאה נוספת ==
* יעל מונק, גולים בגבולם - הקולנוע הישראלי במפנה האלף, עמודים 135–138, האוניברסיטה הפתוחה, רעננה, 2012

== קישורים חיצוניים ==

קטגוריה:סרטי 1994
קטגוריה:סרטי דרמה ישראליים
קטגוריה:צה"ל בקולנוע
קטגוריה:סרטים מבוססי סיפורים קצרים
קטגוריה:השסע העדתי בישראל בתרבות
קטגוריה:סרטי כדורגל ישראליים
קטגוריה:סרטים ישראליים משנת 1994